Jabarkan Kehidupan peribadi dari Sharul Kamal dalam bahasa melayu

Dalam satu temu bual bersama Harian Metro pada 2018, Sharul mengakui sebelum ini beliau pernah mengalami kemurungan sehingga berat badannya turun mendadak selepas berasakan dirinya seperti dipinggirkan di dalam industri muzik. Berkat dorongan dan sokongan keluarga, beliau kembali bangkit meneruskan kerjaya nyanyiannya.

“Keluarga saya sangat menyokong apa saja saya lakukan. Mereka sanggup membantu jika saya menghadapi masalah kewangan. Mendengar kata-kata selain melihat wajah mereka, terus saya tersedar. Saya fikir bodoh jika cepat mengalah. Tambahan pula saya teringat saat saya bersusah payah menyertai uji bakat AF. Bagaimana bersemangatnya saya mahu menyertai pertandingan nyanyian itu. Mulai saat itu, saya terus bangkit dan enggan mempedulikan kata-kata orang. Saya kena keluar dari persembunyian dan tidak musnahkan impian ini.”

Pada Februari 2020, Sharul dikejarkan ke hospital selepas disyaki mengalami simptom influenza MERS CoV atau COVID-19 ketika baru pulang menjalani penggambaran program Travelog Backpackers musim kedua di Mesir dan Arab Saudi. Bagaimanapun, hasil keputusan ujian saringan menunjukkan beliau negatif virus itu.

Pada Jun 2020, Sharul meluahkan rasa syukur selepas ibunya, Maznah Baba mengambil keputusan untuk berhijab sepenuhnya. Perkongsian yang dimuat naik menerusi laman Twitter miliknya itu mengundang pelbagai respon positif daripada peminat.

Pada 1 Januari 2022, Sharul sah bergelar suami kepada Pegawai Perhubungan Awam syarikat rakaman Rusa Music, Raihan Amilin Mohd Roszaimi dengan sekali lafaz di Masjid Kota Raja, Klang. Sebelumnya, pasangan ini telah mengikat tali pertunangan dalam sebuah majlis tertutup pada 3 Disember 2021.